Jokerien oli tarkoitus kohdata 18. syyskuuta 2001 kotiareenallaan Colorado Avalanche NHL Challenge -ottelussa. Tapahtuma kuitenkin peruuntui viime hetkellä WTC-terrori-iskujen vuoksi. Alkavalla kaudella 2001–2002 joukkueen valmennusvastuun otti aiemmin kakkosvalmentajana toiminut Raimo Summanen, kun Erkka Westerlund siirtyi Jääkiekkoliiton palvelukseen. Kauden aikana joukkue sai huippumaalivahdin, kun Kari Lehtonen teki läpimurron ja nousi joukkueen johtavien pelaajien joukkoon. Lisäksi kesken kauden hankittiin Vladimír Machulda sarjajumbo SaiPasta.&lt;ref name="Mennander &amp; Mennander/310"&gt;Mennander &amp; Mennander 2004, s. 310.&lt;/ref&gt; Machulda ja Lehtonen olivat pelaajat, jotka pudotuspeleissä olivat runkosarjan kolmanneksi sijoittuneessa joukkueessa suuressa roolissa. Välierissä joukkue kaatoi HPK:n voitoin 3–1, ja finaaleissa vastaan asettui runkosarjan voittanut Tappara. Tappara aloitti finaalisarjan voitolla, mutta Jokerit vei sarjan lopulta 3–1.&lt;ref name="Mennander &amp; Mennander/310-311"&gt;Mennander &amp; Mennander 2004, s. 310–311.&lt;/ref&gt; Kauden jälkeen, vuoden 2002 NHL-varaustilaisuudessa, Lehtonen varattiin NHL:ään varausnumerolla 2, joka on alhaisin, jolla suomalaispelaaja on koskaan varattu.